|  |
| --- |
| **SKUODO RAJONO SAVIVALDYBĖS TARYBA** |
|  | Teikti tarybaiPetras Pušinskas |
| **SPRENDIMAS****DĖL BIUDŽETINĖS ĮSTAIGOS SKUODO RAJONO BIUDŽETINIŲ ĮSTAIGŲ BUHALTERINĖS APSKAITOS TVARKYMO CENTRO KŪRIMO** |
|  |
| 2018 m. rugpjūčio 20 d. Nr. T10-180/T9- |
| Skuodas |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 5 straipsnio 3 dalimi ir 6 straipsniu, Lietuvos Respublikos buhalterinės apskaitos įstatymo 10 straipsnio 4 dalimi, [Lietuvos Respublikos Vyriausybės 2018 m. gegužės 23 d. nutarimu Nr. 488 „Dėl Centralizuoto viešojo sektoriaus subjektų buhalterinės apskaitos organizavimo tvarkos aprašo patvirtinimo“](https://www.infolex.lt/ta/474041) patvirtinto Centralizuoto viešojo sektoriaus subjektų buhalterinės apskaitos organizavimo tvarkos aprašo 1 punktu, Skuodo rajono savivaldybės taryba nusprendžia:

1. Įsteigti nuo 2019 m. sausio 1 d. biudžetinę įstaigą – Skuodo rajono biudžetinių įstaigų buhalterinės apskaitos tvarkymo centrą.

2. Nustatyti, kad Skuodo rajono biudžetinių įstaigų buhalterinės apskaitos tvarkymo centro:

2.1. steigimo tikslas – tvarkyti Skuodo rajono savivaldybės biudžetinių įstaigų buhalterinę apskaitą centralizuotai;

2.2. savininkė Skuodo rajono savivaldybė, savininko teises ir pareigas įgyvendinanti institucija – Skuodo rajono savivaldybės taryba;

2.3. buveinės adresas – Vilniaus g. 13, Skuodas, **LT-98112.**

3. Patvirtinti biudžetinės įstaigos Skuodo rajono biudžetinių įstaigų buhalterinės apskaitos tvarkymo centro nuostatus (pridedama).

4. Nustatyti Skuodo rajono biudžetinių įstaigų buhalterinės apskaitos tvarkymo centro didžiausią leistiną pareigybių skaičių – 12.

5. Pavesti Skuodo rajono savivaldybės administracijos direktoriui:

5.1. pasirašyti Skuodo rajono biudžetinių įstaigų buhalterinės apskaitos tvarkymo centro nuostatus, teisės aktų nustatyta tvarka įregistruoti juos Juridinių asmenų registre ir atlikti kitus reikalingus veiksmus, susijusius su įstaigos įregistravimu;

5.2. organizuoti viešą konkursą Skuodo rajono biudžetinių įstaigų buhalterinės apskaitos tvarkymo centro direktoriaus pareigoms.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras | Petras Pušinskas |

Lijana Beinoraitė, (8 440) 45555